Ulič

Ulič estas rutena vilaĝo en orienta Slovakio en distrikto Snina. Ĝi troviĝas  en montaro Bukovské vrchy. Ĝi estas la plej granda kaj samtempe natura centro de la plej orienta anguleto de Slovakio.

 Priskribo 
Teritorio de vilaĝo troviĝas ĉe slovak-ukrainia limo en la montara valkaldrono de Ulič, proksime ĉe ĉefa montoĉeno de Karpatoj.  Tra la vilaĝo fluas rivereto Zbojský potok kaj rivereto Ulička, kiuj elfontas ĉe slovak-pola limo kaj sub la vilaĝo kunfluas.  Norde ĝi najbaras kun vilaĝo Uličské Krivé, sude kun Ukrainio. Snina troviĝas 30 km for.

 Historio 
La vilaĝo estis unue menciita en la jaro 1492. Origine ĝi apartenis al nobelara familio el Humenné, poste al aliaj nobelaraj familioj. Origina kastelo de 19-a jarcento estis neniigita en la jaro 1967. Restas nur partoj de kastela parko. En 1910 loĝis en la vilaĝo preskaŭ mil da precipe rutenoj. Ĝis Traktato de Trianon Utcás apartenis al Hungara Reĝlando, al Zemplén (reĝa departemento), al distrikto de Snina, poste al Ĉeĥoslovakio, fine ekde 1993 al Slovakio. Dum unua disfalo de Ĉeĥoslovakio en 1939 la hungara armeo okupis tiean limozonon loĝatan de ankaŭ rutenoj. Tiu loko estis parto de aŭtonomio rutena kune kun iama Karpata Ukrainio. Tio apartenis al Hungario ĝis apero de Ruĝa Armeo fine de 1944. En 2001 loĝis en Ulič 1078 da homoj, (765 slovakoj, 227 rutenoj, 49 ciganoj, 29 ukrainoj).

 Vidindaĵoj 
 masonita greko-katolika preĝejo omaĝe al Sankta Nikolao de jaro 1867 konstruita sur la loko post la ligna preĝejo, en 1927 pligrandigita
 ortodoksa preĝejo de 1996 

 Naturprotekto 
Parto de vilaĝa teritorio troviĝas en Nacia parko Poloniny, la vilaĝo mem kuŝas en ŝirma zono de ĉi nacia parko.
Sur la teritorio kuŝas protektita teritorio - naturrezervejo Uličská Ostrá.

Kategorio:Municipoj en distrikto Snina
Kategorio:Rutenaj municipoj de distrikto Snina